text: [{"text_idx": "#000004", "text": "Ministeerri haajaa alaa Falasxiin Riyaad Al-Maliki wal gahii Dhaabbata Mootummoota Gamtoomanii irratti akka ibsetti, Ameerikaan maqaa \u201cWixinee Nageenyaa\u201dqopheessuu jedhuun, karoora nageenya buusu osoo hin taane, wixinee Falasxiin harka kennachiisuuf karoorfame qopheessaa jirti jedhe. Mr Riyaad Al-Maliki akka jedhetti, Ameerikaan karoora kana galmaan gayuudhaaf maallaqa guddaa kennuuf kan socho\u2019aa jirtu tahus, \u201cFalasxiin maallaqaan hin gurguramtu\u201djechuun ijjannoo bulchiinsa isaa beeksise."}, {"text_idx": "#000005", "text": "Riyaad Al-Maliki ibsa isa kanaan, Ameerikaan gocha hammeenyaa Israa\u2019el guyyaa guyyaan Falasxiinota irratti raawwattu ilaalchisee, iyyannoo Falasxiinotaa ukkaamsuun Israa\u2019eliin ammoo gama hundaan deeggaraa osoo jirtuu, gonkuma karoora nageenyaa loogii irraa bilisa tahe qopheessuu hin dandeettu jedhe. Al-Malikin itti dabaluudhaan, bulchiinsi Traamp seera addunyaa cabsuudhaan gaafa Al-Qudsi magaalaa guddoo Israa\u2019el jechuun labse irraa jalqabee, bulchiinsa Falasxiinii fi ummata Falasxiin akkasumas addunyaa guutuu biratti qaama karoora nageenyaa qopheessu tahuu akka hin dandeenye mirkaneesse jechuun qeeqe."}, {"text_idx": "#000006", "text": "Israa\u2019el dachii Falasxiinotaa humnaan qabatte keessatti gochaa seeraan alaa raawwataa jirtu ilaalchisee, marii UN\u2019tti geggeeffame kana Indoneezhiyaa, Kuweeyt fi Afrikaan Kibbaa gamtaan kan qopheessan yoo tahu, Ameerikaan gama isitiin qopheessitoonni wal gahichaa Israa\u2019el irraa yaada fuudhuu dhabuun kan isii gaddisiise tahuu beeksiste."}, {"text_idx": "#000007", "text": "Gama birootiin ammoo Israa\u2019el haleellaa dhiheenya kana Gazzaa irratti jalqabde baatii Ramadaanaa keessas itti fufuun, Falasxiinota heddu kan galaaffatte tahuu odeeyfannoon arganne ni addeessa. Haaluma kanaan Israa\u2019el haleellaa halkan edaa Gazzaa keessatti raawwatteen, dubartii ulfaa fi daa\u2019ima tokko dabalatee yoo xiqqaate namoonni sadi kan ajjeeffaman tahuu ministeerri fayyaa Falasxiin beeksise."}, {"text_idx": "#000015", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]